**Årsplan for Egenes Idrettsbarnehage barnehageåret 2017/2018**

****

**Me går for gull!**

**Et bankende hjerte for barn i bevegelse, med fokus på læring og ernæring.**

**Innholdsfortegnelse**

Velkommen til Egenes Idrettsbarnehage s.1

Personalet i Egenes Idrettsbarnehage s. 2

Barnehagens verdigrunnlag s. 3

Omsorg i barnehagen s. 3-4

Danning s. 4

Relasjonsbygging s. 5-6

Tidlig innsats s.6

Interkulturell kompetanse s.6

Vår pedagogiske plattform s. 6-7

Barnehagens læringssyn s. 7-8

Fagområdene:

Kommunikasjon, språk, tekst s. 8-9

Kropp, bevegelse og helse s. 9

Kunst, kultur, kreativitet s. 10

Natur, miljø, teknikk s. 10-11

Etikk, religion og filosofi s. 11-13

Nærmiljø og samfunn s. 13-14

Antall, rom og form s. 14-15

Lek i barnehagen s. 15-18

Språklig kompetanse s. 18

Sosial kompetanse s. 18-19

En idrettsbarnehage s. 19-20

Årshjul for motoriske mål s. 20-23

Ernæring i barnehagen s. 23-24

Aldershomogene grupper s. 24

Barns medvirkning s. 24-25

Førskolegruppa s. 25

Foreldresamarbeid s. 25-26

**Velkommen til Egenes Idrettsbarnehage!**

Denne flotte barnehagen åpnet i august 2008 og ligger i et Norwegian Wood bygg på Eiganes, like ved Stavanger stadion. Vi er en seks avdelings- barnehage med aldersinndelte grupper. I nærmiljøet har vi fotballbaner, løpebane, lekeplasser, flotte turområder, turnhall, idrettshall, ishall, svømmehall, samt museer, kulturhus og byen med alt det den har å by på.

Vi har altså mange muligheter til å drive med idrett i nærmiljøet, men også barnehagen er innredet med tanke på pedagogisk idrett. Den 260 m2 store gymsalen med utstyr av ulik art, hvor barna kan boltre seg daglig uten tykke dresser og regntøy, er nok en favoritt hos mange. Vi har også tilgang på et godt oppvarmet basseng i kjelleren.

Idrett og ernæring er våre satsingsområder. Vi bruker idretten som en metode i tilnærmingen av de ulike fagområdene, og har hele tiden rammeplanen som utgangspunkt for våres arbeid med barna. Barna er i bevegelse, og trenger en sunn og variert kost. Vi serverer frokost, varm lunsj og ettermiddagsmåltid med frukt og grønt hver dag. Vi har en fire ukers rotasjonsmeny som er laget i samarbeid med ernæringsspesialistene fra Stavanger Universitetssykehus. Dette for at menyen skal være riktig sammensatt med tanke på rett næringsinnhold.

Her i barnehagen får barna bli kjent med ulike idretter. De får oppleve gleden ved å være i bevegelse, og kjenne på den gode opplevelsen ved mestring.

Barnehagens arbeid forankres i Barnehageloven, Rammeplan for barnehagens innhold og oppgaver, Kvalitetsplan Stadig bedre 2016-2019 for Stavanger kommune samt egne vedtekter.

Barnehagens årsplan er en del av enhetens virksomhetsplan. Årsplanen utarbeides av personalet og vedtas av barnehagens Samarbeidsutvalg. Den har flere funksjoner. Den er et arbeidsredskap for personalet for å styre virksomheten i en bevisst og uttalt retning. Den er også et utgangspunkt for foreldrenes mulighet til å kunne påvirke innholdet i barnehagen. Den gir grunnlag for kommunens tilsyn med barnehagen. I tillegg gir årsplanen informasjon om barnehagens pedagogiske arbeid til politikere, kommune, barnehagens samarbeidsparter og andre interesserte.

I årsplanen synliggjør vi våre valg – vår kultur og våre verdier. Med utgangspunkt i årsplanen utarbeider hver avdeling månedsplaner der de informerer om det pedagogiske arbeidet med delmål og tiltak. I månedsbrevene vil foreldrene også få informasjon om vurdering av det pedagogiske arbeidet som er gjennomført.

**Personalet i Egenes Idrettsbarnehage**

**Flikk Flakk**

Grethe Haave Andreassen, Pedagogisk leder

Mina Torsteinbø, Barne og ungdoms arbeider

Tone Mehus, Pedagogisk medarbeider

**Spagat**

Maren Husebø, konstituert pedagogisk leder

Tone Boland, Pedagogisk medarbeider

Marita Braadland, Pedagogisk medarbeider

**Rulle**

Maren Netteland, Pedagogisk leder

Eli Stokkeland, pedagogisk medarbeider

Charlotte Klementsen, Pedagogisk medarbeider

**Piruett**

Inger-Johanne Øi, Pedagogisk leder

Silje Henningsen, Pedagogisk medarbeider

Ingrid Håvarstein, Pedagogisk medarbeider

**Salto**

May Britt Hansen, Pedagogisk leder

Marita Winterstø Olsen, Pedagogisk medarbeider

Erik Johannessen, Pedagogisk medarbeider

Simon Løffler Nørgaard, Pedagogisk leder, vikariat

**Sprint**

Christine Netteland, Pedagogisk leder

Henriette Fjermestad, Barne og Ungdomsarbeider

Sara Lending, Pedagogisk medarbeider

**Kjøkken**

Khadija Rihani, kjøkkenassistent

Brit Reidun Hetland Aase, kokk

**Kontor**

Ellen Johansen, Styrer

Brit Reidun Hetland Aase, kontor og administrasjon

**I permisjon:**

Trine Haave Andreassen, Pedagogisk leder

**Vikarer:**

Sissel Kristiansen, Pedagogisk medarbeider

Hver ansatt har avdelingstilhørighet og ansvarsforhold der, men skal i stor grad både pedagogisk og praktisk bidra til samhandling og samarbeide på tvers av avdelingene, til det beste for barnehagen.

**BARNEHAGENS VERDIGRUNNLAG**

*Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for mennesket og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn som er forankret i menneskerettighetene. (Barnehageloven § 1 Formål, 1. ledd).*

Personalet har som rollemodeller et særlig ansvar for at barnehagens verdigrunnlag etterleves i praksis. Det er en barnehages styrke at vi kan tilby et mangfold av voksne personligheter, men det utfordrer oss samtidig til å reflektere over og vurdere om vår egen praksis og barnehagens kultur bidrar til å fremme verdiene som skal ligge til grunn for barnehagens virksomhet.

Vi har et bankende og pulserende hjerte for barn i bevegelse. Alle barn skal oppleve mestringsfølelse innenfor alle fagområder. Vi legger særlig vekt på god omsorg og trygghet da dette ligger til grunn for all læring. Vi bygger på det som er kjent for barna og tilfører ny kunnskap og erfaring for at barna hele tiden skal ha noe å strekke seg etter. Årstidene er noe av det vi spiller mest på. Vi bruker dem som virkemiddel og inspirasjon for mat, lære om naturen, matematikk, språk og ellers alle de andre fagområdene.

**OMSORG I BARNEHAGEN**

Omsorg i barnehagen handler både om relasjonen mellom barna og personalet, og om barnas omsorg for hverandre. Det er personalet som har ansvar for relasjonen. Å gi barnet mulighet til å og ta imot omsorg er grunnlaget for utvikling av sosial kompetanse og et viktig bidrag i et livslangt læringsperspektiv. Det handler blant annet om at barna utvikler evnen til å ta en annens perspektiv og lærer å forstå andres følelser, viser omsorg og empati. (Stadig bedre! Kvalitetsplan for Stavangerbarneahgen 2016-2019)

Omsorg har to sentrale dimensjoner, for det første innebærer omsorg en erkjennelse av at det er forskjell på barn og voksne, og at barn har ett grunnleggende behov for å bli tatt vare på av voksne. For ettåringer handler det å bli tatt vare på i første rekke om fysiske og emosjonelle behov. Emosjonelle behov kan bli ivaretatt når den voksne klarer å opprette ett stabilt tillitsforhold med barnet. Dette legger grunnlaget for en emosjonell tilknytning mellom barnet og den voksne.

Omsorgens andre dimensjon dreier seg om at barnet er nytt i denne verden og må bli kjent med og vokse inn i en allerede eksisterende kultur. Det er dette vi kaller oppdragelse, sosialisering eller danning. Her liggende læringsdimensjonen i dette omsorgsbegrepet. Omsorg og læring er ikke adskilt, men tett sammenvevd. Omsorgens første dimensjon ligger til grunn for, og muliggjør, den andre. For at barnets evne til læring ikke skal svekkes må det erfare den trygghet og tillit som ligger i en emosjonell tilknytning til en voksen.

Profesjonell omsorg og dermed det grunnleggende pedagogiske arbeidet i barnehagen, består i relasjonen mellom den voksne og barnet. Denne relasjonen må preges av tillit og nærhet. Barnet må bli sett og hørt og møtt med respekt, kunnskap og kjærlighet. For å oppnå dette forutsettes både tid og ressurser, men enda viktigere; det krever en emosjonell forpliktelse fra personalet. Kroppen, hodet og hjertet må være tilstede med barnet, og den ansatte må forstå ansvaret. Bare da kan en profesjonell omsorgsgiver skape den nødvendige emosjonelle tilknytningen til barnet.

Barnehagen skal være en tydelig omsorgsarena, omsorg likestilt med lek og læring er de sentrale profesjonsbegrep i barnehagen. Gjennom fokus på omsorg kan barnehagen være ett sted for stabil og emosjonell tilknytning, og dermed også for læring.

**DANNING OG BARNEHAGELOVEN**

§ 1. Formål
Barnehagen skal i samarbeid og i forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

**Danning i barnehagen**
Danning gir assosiasjoner til det som skjer i barnets samspill med omgivelsene, og til den oppdragelsen som skjer her i barnehagen.

Her i barnehagen skal vi vektlegge samhandlingsprosesser i lek og læring og ta hensyn til hverandre, da dette er forutsetninger for barnets danning.

I motsetning til utdanning, er ikke danning noe man har. Danning handler om hvordan man er, det er en kontinuerlig prosess som forutsetter refleksjon. Det handler om å få et aktivt og bevisst forhold til omgivelsene og om å reflektere over det en gjør. Danning skjer i samspill med andre og er en forutsetning for meningsdanning, kritikk og demokrati.

Vi skal gi barna utfordringer i trygge omgivelser, da dette er en forutsetning for utvikling av kunnskaper og ferdigheter, samtidig som det er en utrolig viktig del av barnas danningsprosess.

**Relasjonsbygging og tydelig grensesetting**

Hele livet vårt formes gjennom relasjonene vi har til andre mennesker. Kvaliteten på relasjonene og samhandling ansatte og barn mellom barn er særlig viktig for kvalitet i barnehagen. (St.meld.23(2012-2013) Framtidens barnehage, s 18.) Å utvikle gode sosiale ferdigheter, empati og vennskap i barndommen er viktig for å kunne utvikle et godt selvbilde. Gode relasjoner vil igjen få betydning for trivsel, utvikling og læring. (Stadig bedre! Kvalitetsplan for Stavangerbarnehagen 2016-2019)

**Trygghetssirkelen**

Trygghetssirkelen er en sirkel der barna beveger seg bort fra den trygge basen som en omsorgsperson skal være for å undersøke verden, for så å komme tilbake til den trygge omsorgspersonen når barnet er redd eller trenger trøst. Det er viktig at personalet i barnehagen tilfredsstiller barnas behov for nærhet, trøst og beskyttelse, ser barna og møter dem der de er.

**Selvregulering**

Små barn har vansker med å regulere egne følelser og trenger derfor hjelp av voksne. Selvregulering er avgjørende for læring og sosial tilpasning, både i barnehagen og i skolen og videre i livet. Ved at den voksne er sammen med barna, ser og bekrefter de ulike følelsene, bidrar den til at barna gradvis er i stand til å regulere sine egne følelser. Dette er viktig, og helt nødvendig for at barna skal fungere i lek med andre barn.

**Den autotitative voksne**

Her i barnehagen vil vi være det som kalles en autoritativ voksen. Den autoritative voksenrollen går ut på at de voksne viser varme og omsorg overfor barnet, samtidig som de er tydelige. Vi voksne arbeider bevisst med å utvikle gode relasjoner til barnet og viser en aksepterende holdning. Samtidig skal vi voksne også ha klare forventninger og følger opp barnet på en tydelig måte når det gjelder grenser og normer. Det er viktig at de voksne har på seg ledertrøya, som Liv Berit Tønnesen pratet om på foreldremøtet våren 2016, og er med på å bygge barnas selvbilde.

Relasjoner kan for eksempel utvikles gjennom småprat eller gjennom å delta i leke aktiviteter. Det gjelder å finne måter og arenaer hvor vi voksne oppnår god kontakt, og gjennom dette kommuniserer varme og forventninger til barnet.

En kan gjerne bruke begrepet varm grensesetter hvor målet er å hjelpe barnet til en bedre forståelse. Grensesetting kan for eksempel være å gripe inn i en situasjon som vurderes som negativ, eller det kan være å gi barnet hjelp til å ta gode valg. Det kan også være å gi beskjeder om ting barna skal rydde og sette på plass, og sørge for at dette blir gjennomført. Barn som etterhvert forstår normer, og tilpasser seg disse, vil utvikle et grunnlag for trygghet.

**Barn med særskilte behov**

Barn med utfordrende atferd har ofte større behov når det gjelder relasjonsbygging fra de voksne. Pianta (1999) bruker begrepet «banking time». Dette gjenspeiler den voksnes kvalitetstid i samvær med det enkelte barnet. Vi prøver så godt vi kan å tilrettelegge for at en voksen blir frigjort, evt ekstra støtteressurs, til kvalitetstid med tanke på relasjonsbygging med barnet. Slik kvalitetstid vil virke positivt for alle barn, og er spesielt viktig for barn som av ulike årsaker har det vanskelig.

Det er viktig å gripe inn og forklare barna hvorfor negative handlinger må stoppes. For eksempel kan relativt alvorlige negative handlinger i tidlig alder være slag, bråk, biting, negative ord og utestenging. Barna må lære andre og bedre måter å løse problemer på enn gjennom negative handlinger.

Når det gjelder forebygging av utfordrende atferd, er det viktig å ha godt planlagte dager, med gode rutiner og et forutsigbart, trygt miljø.

**Tidlig innsats**

I Egenes Idrettsbarnehage skal vi gi det beste utgangspunktet for resten av livet til hvert enkelt barn. Dette betyr at tidlig innsats er viktig. Det vil bidra positivt til barnas trivsel og utvikling ved at en gir den riktige hjelpen til det enkelte barnet så tidlig som mulig. Barn har krav på at barnehagen tar ansvar og viser handlekraft i alle tilfeller hvor de har behov for ekstra hjelp og støtte. (Stadig bedre! Kvalitetsplan for Stavangerbarnehagen 2016-2019) Vi vil være i dialog med foreldrene og ivareta gode relasjoner. Vi har kompetanse for å oppdage barn som trenger ekstra støtte i sin utvikling, samt at vi samarbeider med andre instanser som PPT, barnevern, fysio/ergo terapi- tjenesten og helsestasjon.

**Interkulturell kompetanse**

Her i Egenes Idrettsbarnehage vil vi ha fokus på hva som binder mennesker sammen, fremfor forskjellighet. Vi er alle kulturbærende individer. Vi vil jobbe for å kommunisere hensiktsmessig og passende med mennesker som har en annen kulturell bakgrunn. Alle barn skal delta i et inkluderende felleskap og barnehagehagen skal verdsette mangfoldighet og bygger et felleskap med rom for ulikhet. Vi vil bruke et mangfold av kulturer og språk til som en ressurs, altså ha et ressurs -syn. Vi vil rette oppmerksomheten mot det barna mestrer, og ikke deres mangler. Dette skal vi gjøre slik at alle barn føler tilhørighet, opplever identitetsbekreftelse og tilhørighet. Egenes Idrettsbarnehage skal ivareta barnas rett til å være annerledes i fellesskapet, og vi skal bygge på felleskap og styrke sammenhenger mellom ulike mennesker, kulturer, tradisjoner og religioner.

**Vår pedagogiske plattform**

Vi har som sagt et bankende og pulserende hjerte for barn i bevegelse. Vi vet at alle barn kan! Vi tror på dem, vi oppmuntrer og støtter dem til å ta det neste skrittet. Det å bygge på det positive hos det enkelte barn, og ikke se på begrensningene, ser vi på som utrolig viktig.

Vi legger særlig vekt på å bygge gode relasjoner og ønsker at alle skal føle seg velkommen hos oss. Den gode omsorgen, et godt arbeidsmiljø, engasjerte og positive voksne er det som kjennetegner oss i hverdagen.

Tidlig innsats og høy kvalitet på barnehagetilbudet i hele barnehagealderen gir de beste mulighetene for utvikling og læring. Personalet skal være en støttespiller og legge til rette for varierte leke- og læringsaktiviteter. (Stadig bedre! Kvalitetsplan for Stavangerbarnehagen 206-2019)

Med utgangspunkt i at ingen barn er vanskelige, men at noen barn kan ha det vanskelig- kanskje i perioder i livet, vil vi møte barna der de er. Vi jobber ut ifra noe som heter Trygghetssirkelen og trygg base. Vi i barnehagen ønsker å være en trygg base for barna som går her i barnehagen.

**Barnehagens læringssyn**

Personalet i Egenes Idrettsbarnehage har et aktivt forhold til barns læring. Vi har et helhetlig læringssyn. Det er ikke kunnskap alene som står i fokus, men like viktig er erfaringene fra å delta i omsorgssituasjoner og det å være engasjert i leken. John Dewey sier; «The very process of living together educates». Kommunikasjon og samarbeid står sentralt her i barnehagen. Vi ser på barnet i sin helhet og har fokus på å være kroppslig aktive. Vi utvikler barnas kreative evner, tar barna med når det gjelder medbestemmelse, og selvsagt massevis av fokus på bevegelsesglede, kropp, helse og ernæring.

Rammeplanen fremhever betydningen av voksnes holdninger, kunnskaper og ferdigheter til å møte, forstå og hjelper oss i barnehagen til å legge føringer for hvordan vi skal bidra til å oppdra barn til aktiv deltakelse i et demokratisk samfunn.

Vi er pålagt av Stortinget å arbeide ut fra Rammeplanen. Den gir retningslinjer for barnehagens verdigrunnlag, innhold og oppgaver.

*Målet med rammeplanen er å gi styrer, pedagogiske ledere og det øvrige personalet en forpliktende ramme for planlegging, gjennomføring og vurdering av barnehagens virksomhet. Rammeplanen gir også informasjon til foreldre, eier og tilsynsmyndighet (Rammeplanen s. 5).*

Vi er en idrettsbarnehage som har fokus på fysisk aktivitet og ernæring, men jobber selvsagt med alle de 7 fagområdene i rammeplanen;

* Kommunikasjon, språk og tekst
* Kropp, bevegelse og helse
* Kunst, kultur og kreativitet
* Natur, miljø og teknikk
* Etikk, religion og filosofi
* Nærmiljø og samfunn
* Antall, rom og form

Vi bruker Inped som et verktøy med klare mål og ideer innenfor hvert av de 7 fagområdene. Inped er et tverrfaglig verktøy som hjelper oss å rette fokus på faglig praksis. Det støtter oss i arbeidet med observasjon og bidrar til å se barnet – et trent øye er utgangspunkt for pedagogisk dokumentasjon. I tillegg gir det oss et godt utgangspunkt for veiledning oss imellom. Vi jobber kontinuerlig slik at vi gjennom året gir barna erfaringer innenfor fagområdene. Dette er en spennende måte å jobbe på som er med på å bevisstgjøre hele personalet. Pedagogiske ledere i barnehagen lager månedlig rapportskjema fra de ulike avdelingene vedrørende arbeid med fagområdene beskrevet i rammeplanen.

**Kommunikasjon, språk, tekst**

Språk- og begrepsforståelse danner grunnlag for all læring, samspill med andre, lek og vennskap. Gode språkferdigheter gir et godt grunnlag for å tilegne seg flere språk og er viktig for forståelse av matematiske begreper. ( Stadig bedre! Kvalitetsplan for Stavangerbarnehagen 2016-2019)

Vi har et ekstra fokus på språk, da vi jobber med noe som heter språktiltaket. Dette er et tilbud fra Stavanger kommune til alle kommunale og private barnehagene i Stavanger. Dette innebærer kompetanseheving av personalet, samt direkte arbeid med barna. Språkarbeidet fokuserer på språksamlinger i små grupper. Barna skal deles inn i mindre grupper, slik at alle får et tilpasset språklig opplegg.

Mål: Tilrettelegge for en god og positiv språkutvikling for hvert enkelt barn..

**1-2 år:** Sang, rim, regle, eventyr, symboler, mimikk, dialog, benevning, bilde-bøker, titt-tei-lek, samling, samtaler, bekreftelse, utvidelse, «her og nå»- «der og da» samtaler.

**3-4-år:** Bli kjent med bøker, sanger, rim, bilder, eventyr, spill, utvide dialogen, benevne, bruke hverdagssamtalen til å sette ord på ting og begreper. Vi jobber ekstra med tilpasset opplegg for barn med kommunikasjonsvansker eller som har en sen språkutvikling. Rolleleken er en viktig del av språkutviklingen-> Vi skal legge til rette for god lek.

* Høytlesning av eventyr med bilder, visuelle virkemidler, inkludere barna i fortellingen
* Samspill og lek
* Sanger, dikt, rim og regler
* Måltidet -> viktig arena for samtale
* Samlingsstund
* Lytte og samtale
* Forebyggende taleøvelser
* Samtaler i mindre grupper

**5-6 år:** Dikt, rim, regler, sanger, barnemøte, tilrettelegge for opplevelser, skape tid, rom for nonverbalt/verbalt språk i hverdagssituasjoner- og i mer tilrettelagte situasjoner. Media, ikt, skriftlige og muntlige fortellinger, presentasjon av bokstaver, siffer og symboler, støtte initiativ til telling, sortere, lese. Munn og tunge gymnastikk, lytteleker.

* Evne til å gjenfortelle en hendelse
* Rom for opplevelser, undring og gode samtaler
* Samlingsstunder- gjerne i mindre grupper
* Smake på vanskelige ord/ lange og korte ord
* Oppmuntre barna til å stille spørsmål
* Skuespill/ drama m/ dialog
* Leke med lyd, rim og rytme
* Lese og leke – skrive
* Lytte ut lyder og ord i ord
* Spørsmål som oppmuntrer til refleksjon og tekst skapning
* Gi ordet til barna- barns medvirkning
* Stille spørsmål
* Undre oss sammen med barna
* Oppmuntre til å tørre å ta ordet

**Kropp, bevegelse og helse**

Mål: Alle barn skal få en positiv selvoppfatning gjennom kroppslig mestring, de skal få skaffe seg gode erfaringer med varierte og allsidige bevegelser og utfordringer. Barna skal få videreutvikle sin kroppsbeherskelse, grovmotorikk og finmotorikk, rytme og motoriske følsomhet. De skal få oppleve glede, og få gode erfaringer med friluft og uteliv til ulike årstider. Barna skal få utvikle forståelse og respekt for egen og andres kropp, og for at alle er forskjellige. Her i barnehagen skal de få kunnskap om og forståelse for betydningen av gode vaner og sunt kosthold. (Rammeplanen)

Arbeidsmetode:

**1-2 år:** Bli kjent med barnehagens inne- og uteområde gjennom års-hjul for motoriske mål. Vi er opptatt av at barna skal få utfolde seg motorisk. De skal lære å spise selv, krabbe og gå, både inne og ute, i trapper og på ulike underlag. Turngruppe i gymsalen med fokus på de ulike grunnleggende motoriske bevegelsene. Fortsette selvstendighetstreningen med å gå i trapper, kle av/på seg selv mm. Vanntilvenning.

**3-4 år:** Knøtte judo med fokus på grunnleggende motoriske bevegelser, løpe, hoppe opp og ned, balansere, klatre, sykle på trehjulssykkel med trøer, ball- kast og mottak. Skøyteskole; styrke, balanse, smidighet, koordinasjon. Utvikle forståelse og respekt for egen kropp, og at alle er forskjellige. Gå opp og ned trapper med annenhver fot, hoppe med samlede ben, løpe med svevfase, øve på hinking, trehjulssykkel, balansesykkel. Vanntilvenning.

**5-6 år:** Klatring; mestringsfølelse, utfordre seg selv. Friluftsliv- uteliv til ulike årstider-> skape glede ved å bruke naturen til utforskning og utfordringer. Ulendt terreng – naturlig hinderløyper. Svømming; øvelser med vanntilvenning i fokus.

Skape et positivt selvbilde gjennom kroppslig mestring. Gi barna erfaringer med varierte og allsidige bevegelser og utfordringer.

Hinke, hoppe, løpe i trapper, balansere på linjer, regelleker med ball, kast og mottak av ball, sykkeldager med 2-hjulssykler.

Se også ulike idretter, samt års- hjul for motoriske mål. Det er viktig at det er mange repetisjoner hver dag, og vi prøver å bake aktivitetene inn i hverdagen. Vi jobber også med ulike temaer i avgrensete perioder hvor vi evaluerer før og etter.

**Kunst/kultur/kreativitet**

Mål: Gi barna mulighet til å utvikle og utforske sin kreativitet og estetiske sans. Barna skal få ta i bruk sin fantasi, kreative tenkning og skaperglede.

Arbeidsmåte:

**1-2 år:** Fingermaling, bli kjent med ulike typer materiale (trolldeig, playdough etc), begynnende tegne egenskaper, beg. med saks, avtrykks bilder.

**3-4 år:** Bli bedre kjent med de ulike typer materialer, eks playdough, trolldeig, maling. Videreføring med saks, fortsette utviklingen av tegne /farge egenskaper.

* Eventyr med visuelle virkemidler
* Ulik materiell og forming tilpasset aldersgruppen
* Gi barna ideer, samtidig som vi skal oppmuntre til fantasi.
* Høytider

**4-5 år**

* Eventyr
* Museumsbesøk
* Forming og materiell tilpasset alder
* Medvirkning

**5-6 år**

* Lokal, nasjonal og global kultur
* Tradisjoner og høytider
* Historie, «gamle dager»
* Ta utgangspunkt i barn med etnisk bakgrunn
* Museumsbesøk
* Jule/ påskeverksted
* Eventyr, gjenfortelle
* Skuespill
* Litteratur, lesestund
* Medvirkning

**Natur, miljø, teknikk**

Mål: Barna skal bli kjent med nærmiljøet, planter, dyr, landskap, årstider, vind og vær. Gjennom arbeid med natur, miljø og teknikk skal barnehagen bidra til at barna får undre seg over naturens mangfoldighet, oppleve glede ved å ferdes i naturen, få kunnskaper om dyr og vekster og innsikt i samspillet i naturen. Barna skal få erfare hvordan teknikk kan brukes i leken og hverdagslivet.

For å arbeide mot disse målene må personalet ta utgangspunkt i barnas nysgjerrighet, interesser og forutsetninger. De må stimuleres til å bruke sansene og undre seg over fenomener i naturen. Personalet må inkludere og presentere friluftsaktiviteter og utelek i barnehagen. En må også nytte nærmiljøets muligheter for lære om dyr, planter, innsekter og fugler.

Barna bør få innsikt i produksjonen av matvarer, og begynnende kunnskap om fødsel, vekst, aldring og død.

Barns bevegelse i naturen står sentralt som barnehagens bidrag til barnas fremtidige helse.

Arbeidsmåte:

**1-2 år:**

Gå på tur-veien er målet. Vi må ta oss god tid til å iaktta og undre oss sammen over ulike fenomener. Vi skal gi gode opplevelser i forhold til natur og utelek.

Bli kjent med naturen gjennom sansene; ta på, smake på, se og lytte.

Se på og høre om hvordan ulike dyr lever i skogen; lese om, se på bilder, utforske i skogen.

**3-4 år:**

Hinderløype, finne insekter, bondegårdsbesøk. Studere livet i naturen og følge prosessene: plante/så løk og grønnsaker.

Bruke forstørrelsesglass (se på små dyr og planter). Se på livet i fjæra. Følge et tre gjennom årstidene. Ta inn froskeegg og se utviklingen til rumpetroll.

Gi barna erfaringer og kunnskaper om hva som skjer av samspill i naturen (dyr, planter og matproduksjon).

**5-6 år:**

Naturvern – lære å ta vare på naturen. Lese bøker om naturvern.

Kildesortering: papir, metall og glass. Ha plastpose og hansker med på tur. Kompost

Eksperimentere; fryse vann, smelte snø, lage is-lykter og snø-figurer, kjøkkeneksperimenter.

Gi barna erfaringer om hvordan teknikk kan brukes i lek og hverdagsliv (bruk av data, telefon, tekniske apparater i hjem og barnehage).

Gi barna erfaringer og opplevelser i forhold til fenomener i den fysiske verden (eks. tyngdekraft, tung-lett, været og årstidene).

**Etikk, religion og filosofi**«Etikk, religion og filosofi er med på å forme måter å oppfatte verden og mennesker på og preger verdier og holdninger. Religion og livssyn legger grunnlaget for etiske normer. Den etiske veiledning barnehagen gir barn, må ta hensyn til barnets forutsetninger og det enkelte hjems kulturelle og religiøse eller verdimessige tilknytning.» *(Rammeplanen)*

Mål: Med arbeidet etikk, religion og filosofi skal barnehagen bidra til at barna får mulighet til undring og tenkning, samtaler og fortellinger. Lære seg grunnleggende normer og verdier, og å utvikle toleranse og interesse for hverandre og respekt for hverandres bakgrunn.

Arbeidsmåte

For at vi skal oppnå disse målene må personalet møte barnets spørsmål og undring på alvor og respekt. Vi skal gi barna rom for opplevelser, undring og gode samtaler. Hjelpe barna i konfliktsituasjoner, finne konstruktive løsninger og være gode forbilder slik at barna får den støtten de trenger for å finne sin egen identitet og ha respekt for hverandre.

**1-2 år:** Lage en bok/plansje (hus) for hvert barn der barnehagen/foreldre setter inn bilder og skriver hvor barnet kommer fra (Familie, interesser, bakgrunn og religion). Presentere «boken» i samling slik at barna blir kjent med hverandre.

 Bli kjent med barnas forskjellige religioner:
- Se i bøker, bilder, fortelle fortellinger og smake mat fra ulike land. Markere noen tradisjonelle høytider. (f. eks. jul, påske og 17.mai)
 - påskefrokost, påskesamlinger, formingsaktiviteter, nissefest, sanger, samlinger, fortellinger og 17. mai tog.

Lytteleker
- høre musikk, lyder fra naturen, sterke lyder og svake lyder, rolig musikk til undring og ettertanke.

Markere FN dagen. Lage noe som kan selges til inntekt for en god sak.
Lese vennebøkene som har fokus på empati og sosial kompetanse.

**3-4 år**Turer i nærområdet, mate fugler, gå i skogen, gå tur til barnas hjem, se hvilke dyr som bor rundt i nærområdet. Plukke med seg ting fra naturen og bruke dem i formingsaktiviteter.

Barnesamtaler og samlinger
-Bøker, fortellinger, eventyr, steg for steg, rollespill.

Hvilestund
-Lytte og tenke til rolig musikk.

Bli kjent med de forskjellige religioner som barna møter i hverdagen.
Bruke musikk, bøker og bilder for å illustrere.

Lage fellesregler for avdelingen
-skrive opp regler sammen med barna og henge på avdelingen.

Markere FN dagen
-lage noe som barna kan selge, lage plakater, flagg, fortelle om barn i andre land, fattigdom.

Steg for steg
-rollespill, små grupper og samtaler

Måltid
-bordskikk, ikke spise med hendene, drikke fra «voksen kopp», sitte ordentlig på stolen, bli kjent med mat fra andre kulturer.

**5-6 år**

Bli kjent med ulike religioner og kulturer.
Dramatisering av fortellinger.
Barnesamtaler og samlinger.
Steg for steg: rollespill, barnesamtaler, små grupper
Måltid: Hva og hvordan spiser barn i andre land. (for eks. sitte på gulvet å spise)
Markere FN dagen

-Lage noe som kan selges, lage en kiosk og selge ulike varer (kaker, kaffe ol.) til inntekt for en god sak. Lære om barns rettigheter og om hva FN jobber for.

Undring og respekt. Respektere barnas undring. Ta imot spørsmål som barna kommer med. La barna få tid til undring.

**Nærmiljø og samfunn**

**Mål:** Barnehagen skal bidra til at barn møter verden utenfor familien med tillit og nysgjerrighet. Barn skal medvirke i å utforske og oppdage nærmiljøet sitt. (Rammeplanen)

Arbeidsmåte

**1-2 år:**

Bli kjent i barnehagen inne og ute. Være nysgjerrig på hvordan ting virker sammen med barna. Se på bilder av huset sitt, gjerne besøke det hvis det er i nærheten. Besøke lekeplasser og områder i nærmiljøet. La barna utforske disse stedene. Gjerne gå tur uten vogn rundt barnehagen og utforske det barna viser nysgjerrighet for. Se på bilder fra turer og samtale rundt dette.

**3-4 år:**

Snakke om hvor vi bor. Besøke de som ikke bor så langt unna. Følelsen av at gutter og jenter behandles likt. Bruke visuelle virkemidler for å få utdype hvordan det var før og nå.

Barns medvirkning- hvor man skal gå på tur.

**4-5 år:**

Besøke ulike museum og arbeidsplasser. Begynnende kunnskap om menneskerettigheter.

Bruke nærmiljøet og la barna erfare hvilke resurser som befinner seg der.

Likestilling, erfaring med at gutter og jenter blir behandlet likt. Besøke ishallen.

**5-6 år:**

Besøke alle museene i byen. Besøke ulike arbeidsplasser.

Bli kjent med historiske endringer i lokalsamfunnet. Besøke kjente monumenter i byen. F.eks tre sverd, Kielland monumentet ol. Besøke ishall og andre idrettshaller i nærheten.

**Antall, rom og form**

Mål: Vi vil gjennom lek, undring, aktiviteter og eksperimentering legge til rette for at barna skal utvikle sin matematiske kompetanse. Barna skal få oppleve glede over og utforske og leke med tall og former.

**1-2 år:**

De fleste matematiske erfaringene barnet får den første tiden, kommer naturlig gjennom omsorg og oppmerksomhet. Når barnet flyttes rundt og får delta i det som skjer i hjemmet, ser barnet verden fra ulike perspektiver. Slik utvikler barnet forståelse av det tredimensjonale rom og seg selv i forhold til rommet.

I det barnet starter å forflytte seg alene, øker erfaringsverdenen. Avstander både i horisontal og vertikal retning skal utforskes. Det er i denne alderen grunnleggende forståelse for lengder og dybder legges. Når jeg opp til blomsterpotten? Hvor mye må jeg bøye meg for å komme under bordet?

Barnet får også tilgang til mange flere gjenstander enn tidligere, noe som er av stor betydning for å utvikle form forståelse. Barnet opplever at noen former er kantete og harde, som f.eks bordkanten, mens andre er myke- som skjerf, klær og bamser. Ting klassifiseres etter egenskaper som for eksempel at det kan trille, som ballen og bilen, men ikke klossen. Størrelser og antall kommer mer i fokus i denne alderen. Står valget for ettåringen mellom en liten og en stor kakebit, velges som oftest den største. Derimot kan en hel kjeks velges bort for to halve, det er jo flere! Selv om ordforrådet ikke er så stort enda, er det ekstra viktig at barnet er omgitt av voksne som er bevisste på å sette ord på alle erfaringene barnet gjør: «Nei, den bilen var alt for stor til å kjøre inn i den garasjen, vi må finne en som er litt mindre.» Når barnet nærmer seg toårsalderen vil de gjerne «hjelpe til» med matlaging, rydding, rengjøring osv. Dette er et glimrende utgangspunkt for samtaler og samhandling knyttet til matematikken. Selv om barnets deltagelse gjør at det går saktere og det blir mer søl, oppveies dette av at barnet får verdifulle erfaringer om antall, rom og form.

Rydding og sortering av leker kan også bli til en mattematikklek: Lekene skal sorteres etter ulike egenskaper som f.eks. biler i en kasse, dukker i en annen. Språklige matematiske begreper kommer inn som: hvor er den største dukken blitt av? Den lille røde bilen ligger under bordet, bak tøflene. I denne alderen er barna klar for enkle parkoblingsspill som lotto og Memory der også gjenkjenning av former og plassering er sentralt.

Rydding, sortering, hjelpe til med måltid, tellesanger, eventyr, leker i gymsal, fargeforståelse, matlaging.

**3-4 år:**

Utvikle matematisk kompetanse gjennom lek, eksperimentering og hverdagsaktiviteter. Voksnes ansvar å oppmuntre barn til utforskning, og legge til rette for tidlig stimulering.

Telling: tallene 0-10, sortere etter form og farge. Begreper; eks sirkel, kvadrat, trekant. Læring gjennom lek og historier/ eventyr.

* Erfare, utforske og leke med form og mønster.
* Erfare ulike størrelser, former og mål gjennom å sortere og sammenlikne.

Fortsette arbeidet med ulike matematiske begreper. Erfare matematikken i hverdagen med alle sanser.

**5-6 år:**

Styrke barnas nysgjerrighet, matematikk, glede og lyst til å undre seg over størrelser og tall- likheter og ulikheter. Sørge for at barna har tilgang til: spill, tellemateriell, klosser, leker, formingsmateriell-> klassifisering, ordning, sortering og sammenligning, skape ulike mønstre og former i naturen/ sandkassen/ matsituasjonen/ baking. Baking: lære barna begreper ift. ulike typer mål, måleenheter, måleredskaper, vekt, volum, tid. Ta utgangspunkt i barns lærelyst og nysgjerrighet og leke inn regnefortellinger. Telle gutter og jenter -> hvem er flest? Hvem er færrest?

Matemeisen er et godt verktøy i arbeid med matematikk denne aldersgruppen.

**Lek i barnehagen**

«Barnehagen skal gi barn muligheter for lek, livsutfoldelse og meningsfylte opplevelser og aktiviteter i trygge og samtidig utfordrende omgivelser». (Barnehageloven)

«Leken skal ha en fremtredende plass i barns liv i barnehagen» sier Rammeplanen. Lek er den grunnleggende livs og læringsformen som barn kan uttrykke seg gjennom. Leken har mange uttrykksformer og kan føre til forståelse og vennskap på tvers av alder og språklig og kulturell ulikhet.

Her i barnehagen ønsker vi å legge til rette for en variert lek. Vi vil inspirere barna til fantasi, skaperglede og kreativitet. Personalet skal hele tiden være tilgjengelige for barna ved å støtte, inspirere og oppmuntre barna i deres lek.

Utelek er en viktig del av barnekulturen og må tas vare på. I denne leken overføres barnekulturelle tradisjoner fra eldre til de yngre barna.

Gjennom lek utvikler barn:

* kunnskap om seg selv, i relasjon med andre og på den måten utvikles selvfølelse og identitet
* motoriske ferdigheter, både grov og finmotoriske.
* språklige ferdigheter, indre språk og kommunikasjon.
* sosiale ferdigheter, samarbeid og konflikthåndtering.
* evne til å bearbeide følelser, opplevelser og erfaringer.
* kunnskap om virkeligheten
* fantasi og kreativitet

Vi voksne i barnehagen legger til rette for lek gjennom å organisere en hverdag med tid og rom for lek. Vi veksler mellom å være lekekompiser, tilretteleggere og observatører. På den måten kan vi gi barna støtte i leken, finne inspirasjon til utvikling og tilrettelegging av det fysiske miljøet. Det kan innebære at vi med jevne mellomrom ommøblerer litt på avdelingene, tar frem nye aktiviteter, rydder vekk leker for å lage mer gulvplass, eventuelt gjemmeplasser ol.

Barn som ikke deltar i lek, holdes utenfor eller som ødelegger andres lek må gis særskilt oppfølging.

Vi kan dele barns lek opp i ulike typer. Disse vil lett gå over i hverandre, og barn kan skifte fra det ene til det andre raskt.

**Rollelek:** Barn vil ofte late som om de er en rolle. Det kan enten være mor eller far, politi eller røver, en hest eller en hund, butikk, en figur de har sett på TV eller teater, som for eksempel Kaptein Sabeltann eller en annen figur. I denne form for lek så prøver barn ut forskjellige måter å være på, snakke på, oppføre seg på og så videre og de henter inspirasjon til sin lek og fantasi fra andre mennesker og ting de ser rundt seg.

**Fysisk lek:** Mye av barns lek består av å løpe rundt, klatre på noe, skli ned en sklie, huske, hoppe av husken og andre fysiske ting. Det å bruke kroppen til noe som spennende og utfordrende er for de fleste barn morsomt.

**Konstruksjonslek:** Her bygger barna noe, enten det er med lego, klosser, sand, play- dough eller noe annet. De får her brukt sin finmotorikk og systematisk tenkning i forhold til å konstruere det de ser for seg.

**Regellek:** Noen typer lek er mer styrt av regler, og har et konkret mål. Mange spill, for eksempel brettspill, eller mer fysiske spill, som fotball og boksen av har konkrete regler, og et mål.

**Sangleker:** Barn liker ofte å synge, og det finnes mange leker og regler som er bygget opp rundt sang. Ofte vil barn lære disse av voksne, og vil også kunne bruke de selv i sin egen lek. Spesielt morsomt for barna er det når de endrer på teksten selv, og finner på ting de selv synes er morsomme.

**Lek, 1-3 år**

Det er viktig at barn får anledning til å være sammen med jevnaldrende også som ett- og toåringer. De trenger å få oppleve at det finnes andre mennesker som er like store som dem, og som ikke er større og sterkere. (Åse Gruda Skar 1940 i Gunvor Løkken,1996)

Leken er en grunnleggende livs- og læringsform som barn kan uttrykke seg gjennom. Leken legger grunnlaget for barns trivsel, vennskap, læring og sosial kompetanse. På den andre siden kan utestenging og makt i leken hindre vennskap og gode relasjoner.

Barn lærer og utvikler en sammensatt kompetanse gjennom leken. Når barna later som om går de inn i sin egen forestillingsverden, tar andres perspektiv og gir form til tanker og følelser. Leken er en del av barnekulturen og den overføres fra eldre til yngre og gjenspeiler barnas oppvekstmiljø og kultur.

Småbarnas lek er tett knyttet opp til barnas humor, og er veldig kroppslig. Den utvikles gjennom samhandling mellom barna. Barna leker med utgangspunkt i sin nysgjerrighet, evner og forutsetninger.

(Jfr. R- 2006)

Typiske kjennetegn på lek for barn i 0-3 års alder:

Leken er det lille barnets uttrykksform. Gjennom leken lærer barnet om andre mennesker og ting. Barnet benytter alltid sjansen til å leke, dersom omgivelsene inviterer til det. Lek hører til barndommen og barneomsorgen og er barnets viktigste aktivitet. Gjennom erfaringer i leken skjønner barnet de mange grunnleggende, fysiske, sosiale, og intellektuelle ferdigheter og begreper.

I følge Olofsson begynner leken på stellebordet. Her legges det viktigste grunnlaget for leken. Vi er sammen med barna på en spesiell måte og vi kommuniserer med dem med fordreid stemme og skifter gjerne mellom lyst og mørkt stemmeleie. Når småbarna ligger på stellebordet føles denne leken naturlig. Vi prater med dem og har en dialog. Dette viser barna at de liker, de smiler, ler og «prater» samtidig som de forteller med hele kroppen at dette er gøy. Vi leker og tuller og det oppstår en god og ekte kontakt mellom barn og voksen.

Vi ser gjensidig sosial lek allerede i ettårsalderen og liksomlek allerede når barna er to år. Det er heller ikke uvanlig at man kan se at barna har bestevenner allerede fra to årsalderen. Grunnlaget for dette legges på stellebordet hvor barna har lært de viktigste prinsippene gjennom titt-tei leken. Barna lærer at leken har regler og at man kan leke ved hjelp av dem, men også at det finnes signaler om når det er på lek (liksom) eller på ekte (virkeligheten). (Ingrid Pramling 1995 S.85ff)

**Parallell lek**

Parallell lek kjennetegnes når to barn leker med det samme mindre enn en meter fra hverandre, uten at de anerkjenner hverandre eller er oppmerksomme på hverandre.

Oppmerksom parallell lek:

Her er barna oppmerksomme på hverandre og har øyekontakt, og de gjør det samme.

Komplementær og gjensidig lek: Denne leken foregår mellom flere barn, de utfyller hverandre i et gjensidig samspill med turtaking og tar forskjellige roller, f.eks. borte titt-tei, eller gjemsel.

(Howes lekeformer i Gunvor Løkken, 1996 s.70-86)

**Titt-tei leken**

Titt-tei leken er en småbarns lek som begynner på stellebordet for ettåringen, mens treåringene synes det er kjekt å gjemme seg bak pappa eller mammas rygg når de kommer om morgenen. Barna lyser opp når de blir ropt på av de andre barna eller når de får titte frem og «skremmer» de andre barna. Barna elsker å gjemme seg for så å bli funnet igjen. Bjørnene sover og Hokus og Pokus er sanger som ofte blir sunget, enten vi gjemmer oss under et teppe eller holder hendene for øynene. Barna leker denne leken helt fra 13 måneders alder med økt intensitet og ulike innslag særlig fra 18-24 måneders alder.

Det er særlig denne leken som danner grunnlaget for senere sosial fantasilek og lek på liksom. (Gunvor Løkken,1996 s.86)

Mye av denne leken handler også om å putte ting i kasser og tømme ut. Dette kan enten være en lek mellom flere barn eller et barn alene. De bytter gjerne på å putte ting i hverandres kasser og tømmer ut hverandres kasser. Noen ganger synes barna det er kjempegøy at andre barn kommer til og tømmer ut deres kasse, mens det andre ganger kan føre til en skikkelig hylekonsert.

**Liksomlek**

Før ett årsalderen undersøker barna gjenstander ved å vri og vende på dem, smake, suge på dem osv. Etter ettårsalderen kan man se tendenser til at barna begynner å late som om.- F.eks drikke av en kopp.

**Liksomlek med objekter ca. 2-3-års alder**

Ved to- treårsalderen er det liksomlek med objekter som blir den mest spontane aktiviteten. Etter hvert som barna får mer språk avanseres leken og går over i rollelek. I rolleleken er barnet en annen og snakker og oppfører seg gjerne som en annen og påtar seg en rollepersonlighet. Dette er den viktigste leken med tanke på barnas språkutvikling. (Anne Høigård, 1999 s.82)

**Språklig kompetanse**

Barn utvikler språket sitt gjennom aktiv språkbruk i meningsfulle situasjoner sammen med andre. Språkutvikling hos barn er en kontinuerlig prosess og bygger først på forståelse og dernest på språkproduksjon. Barnehagen er en viktig arena som tilrettelegger for aktiviteter som fremmer språket hos barna. Felles opplevelser og aktiviteter gir unik mulighet for kommunikasjon mellom barn. I samhandling mellom barn er det viktig å bli forstått. Barn bruker ofte en mer fantasifull og kreativ kommunikasjon seg imellom enn sammen med voksne. En veksling mellom bruk av kropp, bevegelse og ord er en støtte for utviklingen av talespråk. Her i barnehagen har vi stor fokus på språket, og bruker ulike verktøy i arbeid med språket. Både språkpakken og språklek er i bruk, både i større og i mindre grupper. Personalet her i barnehagen skal gi barna et rikt og variert språkmiljø. Vi skal se mulighetene til å stimulere språkutviklingen i de forskjellige aktivitetene i hverdagen.

**Sosial kompetanse**

*Barnehagen skal formidle verdier og kultur, gi rom for barns egen kulturskaping og bidra til at alle barn får oppleve glede og mestring i et sosialt og kulturelt fellesskap*. (Barnehageloven § 2 Barnehagens innhold)

Her i barnehagen møter barn jevnaldrende som har stor betydning for samspillsferdigheter. Her utvikles barna sosialt og etablerer vennskap. Sosial kompetanse handler om å kunne samhandle positivt med andre i ulike situasjoner. Sosial kompetanse er som en rød tråd som går gjennom barnehagehverdagen. De voksne støtter barna i konflikter, speiler dem, jobber med empati og forklarer slik at enkeltbarn og hele barnegruppens sosiale ferdigheter står i fokus. Vi bruker også konkrete verktøy som «steg for steg», «vennebøkene» og «samtalebilder- et kommunikasjonsverktøy» i arbeidet med sosial kompetanse. Vi har stort fokus på vennskap og det å være gode med hverandre. Sosial kompetanse er vesentlig i arbeidet mot mobbing. Vi skal være de aktive og tydelige voksne som er nødvendig for å skape et varmt og inkluderende sosialt miljø.

**En idrettsbarnehage**

I Egenes Idrettsbarnehage legger vi pedagogisk idrett til grunn for vårt arbeid, med det mener vi:

***En idrettsbarnehage -ikke for idrettens skyld, men for pedagogikkens.***

Pedagogisk idrett er en bevisst og faglig bruk av elementer fra idrett, lek og bevegelse.

Formålet med pedagogisk idrett er å skape en kultur hvor læring skjer gjennom fysiske aktiviteter. Barnas motivasjon vektlegges for å skape gode og vedvarende idretts -vaner og for at kroppsligheten og bevegelsene skal bidra til flyt og gylne øyeblikk. Pedagogikk er øyeblikkets kunst.

Vi er opptatt av allsidig aktivitet, og at barna skal få muligheten til å bli kjent med forskjellige idrettsgrener. Gymsal og ute/nærområde blir daglig brukt til aktiviteter som fotball, landhockey, håndball, balanse trening, friidrett og mange andre aktiviteter. Vi har som filosofi at økt fysisk aktivitet gir positive opplevelser og erfaring for alle barn. Ved å mestre kroppen vår tilegner vi oss kunnskaper lettere, slik som mer avanserte funksjoner som språkutvikling, lesing, skriving og regning.

Barnehagens bygg og innredning er laget slik at det oppfordrer til fysisk aktivitet både inne og ute, og sammen med gode rollemodeller/voksne vil dette gi et godt grunnlag til arbeidet mot glade barn i bevegelse. Personalet har god kompetanse i å tilrettelegge for daglig fysisk aktivitet for alle barn. Aktivitetene blir utarbeidet av personalet med barnas medvirkning, og oppleggene blir oppbevart i aktivitetspermer med dokumentasjon og evaluering i etterkant.

I tråd med Rammeplanen for barnehager og kunnskapsløftet skal det enkelte barn få tilbud om aktiviteter som er tilpasset deres nivå. Vi jobber i aldershomogene grupper, som gjør det lettere å tilpasse aktiviteter for hvert enkelt barn.

Vi har valgt ut en idrettsgren som hver aldersgruppe skal ha litt ekstra fokus på. I disse idrettsgrenene er personalet kurset for at kompetansen skal være på topp. Personalet rulleres på tvers av avdelingene siden vi er kurset i de forskjellige grenene.

|  |  |  |
| --- | --- | --- |
| **Alder** | **Idrettsgren** | **Hvorfor** |
| Alle | Mini Røris | Styrket fellesskapsfølelse |
| Alle | Vanntilvenning | Utvikle basisferdigheter |
| 2-åringene | Turn | Styrke grovmotorikk |
| 3-åringene | Knøtte-judo | Samarbeid |
| 4- åringene | Skøyter | BalanseMestringsfølelse |
| 5-åringene | Klatring og Svømming | TrivselSosial kompetanse |

 *\*Endringer i idrettsgrenene kan forkomme*

**ÅRSHJUL FOR MOTORISKE MÅL**

Gjennom året har vi idrettstema som vi jobber med fells på huset. Selv om temaet er like i hele barnehagen, og at de går igjen år etter år vil det variere fra avdeling til avdeling på hvordan en jobber med dette avhengig av barnets alder og nivå. Vi har et aktivitetsrom med mye forskjellig utstyr som vi bruker, noe som gjør det enkelt å variere og tilpasse de forskjellige aktivitetene til barnas nivå.

* **August og juni**
* **Tradisjonell barneaktivitet**

**Mål:** Stimulere barns lekeinitiativ og tilby lek og spill der barna er i fysisk aktivitet, og opplever glede og mestring gjennom felleskap.

**0-3 år:** Sangleker/bevegelsesleker, regler. F.eks: alle mine kyllinger kom hjem, troll i eske, bjørnen sover, titt tei, hermeleken.

**3-6 år:** Paradis, hoppestrikk, gjemmeleken, hoppetau, sangleker, stol-leken (men bruk av rockeringer/erterposer), hermeleken, haien kommer, rødt lys, alle mine kyllinger, politi og tyv, stiv heks, alle typer tikken; par tikken, doktor tikken, ligge tikken osv.

|  |
| --- |
| * Innføring i barnekulturen
* Reaksjonsevne
* Spenst
* Balanse, rytme, turtaking, koordinasjon, taktil- og vestibulær- sans
 |

* **September og mai**
* **Friidrett**

**Mål**: Økt kroppsbevissthet gjennom allsidig bruk av kroppen.

**0-3 år:** Hinderløype, gå i trapper, minirøris, klar ferdig gå, turn, kast, høydehopp, nedslag (fun atletics)

**3-6 år:** Alt fra 0-3 år, trappeløp, trillebår, stå på hender, høyde og lengde hopp.

|  |
| --- |
| * Grunnleggende motoriske ferdigheter
* Øye- hånd koordinasjon
* Reaksjonsevne
* Bøying, strekk og vri
* Sats, svev og landing
 |

* **Januar**

**Balanse**

**Mål:** Kjennskap til ulike kroppsstillinger og økt kroppsbeherskelse gjennom vestibulærsansen.

**0-3 år**: Hinderløype, ulendt terreng (skog og mark), ute og inne, fryslek, hermelek, balansesyklene, lek i bassenget, balansebom, erter-poser på hodet, balanselinen, tau mellom trær, minirøris.

**3-6 år:** Alt som 0-3 åringene, sykle, ski, svømming, sparkesykkel, stylter, strikk, streketikken, rockering, hoppestokker.

|  |
| --- |
| * Barna skal øke sin balanseevne gjennom aktiviteter som stimulerer vestibulærsansen.
 |

* **Desember**

**Sansestimulering**

**Mål:** All sansestimulering er viktig for at barnet skal danne seg et mest mulig helhetlig bilde av kroppen sin.

**0-3 år:** Balanse på ulikt underlag, baking, matlaging, blindebukk, kjenne på ulike gjenstander med bind foran øyene, lukte og føle på ting i naturen, kims lek, gå tur i skog og mark, smakelek.

**3-6 år:** Alt som 0-3- åringene, massasje, ulikt underlag, barbeint, blidnelek i taubane.

|  |
| --- |
| * Finmotorisk/ grovmotorisk
* Taktil sans
* Kinestetisk sans
* Vestibulær sans
* Smak, lukt- og hørsel sans

Ved å bruke hendene i skapende aktiviteter stimuleres barnas motoriske ferdigheter og kreative evner. |

* **Februar**

**Start/stopp- reaksjonsevne**

**Mål:** stimulere reaksjonsevne og hurtighet

**0-3 år:** Danseleken, bjørnen sover, klar ferdig gå, stafett, hokus og pokus, rulle, huske/disse, hermeleken, snurre barn rundt.

**3-6 år:** Rødt lys, alle mine kyllinger, rockering-leken, kappløp (springe sidelengs, baklengs, hoppe, hinke osv.), haien kommer, hauk og due, leketøysbutikken, snipp og snapp, mor får jeg lov, kongen befaler, stafett, hermeleken.

|  |
| --- |
| * Utvikle kroppslig bevissthet
* Utvikle kropps beherskelse
* Stimulere vestibulærsansen
 |

* **Oktober**

**Musikk, dans og bevegelse**

Mål: Oppleve gleden av å bevege seg til musikk og utvikle evnen til å bruke kroppen som uttrykksform.

0-3 år: Sangleker, danseleker, Mini Røris, Egenes dansen, bevegelses leker, hermelek, vann-lek.

3-6 år: Sumba, danselek. Mini Røris, Egenes dansen, bevegelseslek, vann lek.

|  |
| --- |
| * Utvikle den kinestetiske sansen
* Koordinasjon
* Kroppsbeherskelse gjennom varierte bevegelser
 |

* **Mars**

**Krype, klatre og rulle**

Mål: Stimulere de grunnleggende bevegelsene

**0-3 år:** Trappene, hinderløype, tur i ulendt terreng, forskjellig underlag, rulle ned «haugene» på uteområdet, ribbevegg, hermelek, rulle rundt gul stang på balanse bommen.

**3-6 år:** Alt på 0-3 år. Klatre i trær, taulandskap, slengtau, klatrenett ute, skigåing.

|  |
| --- |
| * Danne et godt fundament med tanke på barnas videre motoriske utvikling
* Stimulere asymmetriske bevegelser
* Kroppsbeherskelse, u-hu og a-ha opplevelser
* Kroppsbevissthet
 |

* **November og april**

**Ball- tilvenning**

**Mål:** Koordinasjon og kjennskap til ulike typer ballspill

**0-3 år:** Trille ball, sparke ball, kaste ball i kurv, land hockey/ innebandy, bli kjent med ulike type baller; store, små, tunge, lette, myke, harde, ballonger.

**3-6 år:** Fotball (uliketyper; hjørnefotball, rumpefotball mm), håndball, ulike leker med ball; haien kommer, alle mine kyllinger, fugle- redet, stiv heks, rødt lys mm., tennis, volleyball, kaste i kurv (basketball), stafetter med ball, løpe med ball, lage tunell med beina og sende ball gjennom, ta hys/ mottak, golf, bowling, kaste på blink.

|  |
| --- |
| * Grov-motorisk trening, bevegelse i gitt retning med og uten ball
* Øye-hånd, øye-fot koordinering
* Mottak og kast, beregne styrke, avstand og retning
* Samarbeid, lagspill og samspill
* Hørselssansen stimuleres også her
 |

* **MINI RØRIS** – er et lekent fysisk opplegg med musikk der barna får brukt hele kroppen sin. Vi bruker også andre musikk til bevegelse program tilpasset de ulike alderstrinnene.
* **VANNTILVENNING**– vi vil kunne disponere den nye svømmehallen i bygget, og barna vil få mulighet til å bli trygge og utvikle sine ferdigheter i vann. Det er heller ikke langt til Eiganes skole og Stavanger Svømmehall om det skulle være nødvendig. Vi legger til rette for aktiviteter slik at barna skal bli trygge i vann, men er barna klare for flere utfordringer, har vi kompetansen til å gi dem det.
* **FRILUFT** – å være ute i naturen er en viktig del av barnehagehverdagen. Alle avdelingene drar på turer opptil flere ganger i uken. Ofte er det også lagt inn aktiviteter knyttet til idrettstemaet. Det kan være hinderløype, taulandskap, poster osv.

Utenom aktivitetene har vi voksne i Egenes Idrettsbarnehage fokus på å være aktive i det daglige sammen med barna. Vi motiverer barna til å mestre barnehagehverdagen selv, for eksempel; gå/krype i trappene, sette seg i stolen, klatre opp på stellebordet, smøre på skiven, kle på seg osv.

**Grunnleggende grov-motorisk bevegelser:** naturlige bevegelser som det å krype, rulle, gå, løpe, gå med annenhver fot i trapp, hoppe, kaste og ta imot, klatre og balansere.

**Ernæring i barnehagen**

I Egenes Idrettsbarnehage har vi også ernæring som satsningsområde, vi legger vekt på et pedagogisk måltid.

Måltidet finner sted flere ganger daglig og gir rom for læring på mange områder. Ett måltid handler om mye mer enn å få maten i seg. Måltidene betyr samhandling og felleskap. Det er en del av dannelsen vår og stimulerer barnas sosiale kompetanse.

Vi mener et storkjøkken er nødvendig da alle måltider serveres i barnehagen og vi er nøye på at hvert måltid skal ha frukt/grønnsaker på menyen. Frokosten er variert, lunsjen/middag er varm og ettermiddagsmaten består av frukt, samt musli, knekkebrød eller brødmat. Barnehagen har ansatt egen fagutdannet kokk, samt at vi har vært tilknyttet ernæringsspesialistene fra Stavanger Universitetssykehus. Vi har utarbeidet egne retningslinjer innen ernæring som vi arbeider etter. Det er en fire ukers rotasjonsmeny som er god og variert, samtidig som barna lærer seg å kjenne igjen de ulike smakene. Vi ønsker å bli enda bedre når det gjelder å utnytte de ulike årstidene, og alt det de har å by på.

Sunn kost spiller sammen med idrett en stor rolle for barnas læreevner og selvfølelse, både når det gjelder fysiske og sosiale ferdigheter. Sunnhet handler ikke kun om kost, men også om omsorg og trygge rammer å utvikle seg i.

**Aldershomogene grupper i barnehagen**

Vi ser at ved å organisere avdelingene etter alder, er det både faglig og metodisk lettere å planlegge å gjennomføre aktiviteter hvor barna opplever mestring samtidig som aktiviteten er utfordrende. Selv om sprikene innenfor en aldersgruppe kan være stor, vil likevel alle barna ha mulighet til å etablere gode vennskap på avdelingen, fordi det er mange ”likesinnede” å velge i mellom.

Samtidig er vi i Egenes Idrettsbarnehage opptatt av at barna skal lære av hverandre på tvers av avdelingene. Ved at barna er sammen både ute og i gymsalen vil de lære av hverandre og ta hensyn til hverandre. Vi er også flinke til å planlegge felles aktiviteter og arrangementer hvor vi involverer alle avdelingene. Eksempler på dette er fotballturnering, felles turer, Egeneslekene, sangsamlinger, bursdagssamlinger og Mini Røris. Vi jobber som ett hus, og vi har alle ansvar for «våre» barn. Alle kjenner etter hvert alle, og er trygge på hverandre- voksne og barn. Dette gjør at vi lett kan hjelpe hverandre ved behov.

**Barns medvirkning**

Barnehageloven § 3 slår fast at barn i barnehage har rett til å medvirke og til å gi uttrykk for sitt syn på barnehagens daglige virksomhet.

Når det gjelder medvirkning hos de yngste barna (0-3 år), er det den voksnes ansvar å se barna og deres behov. Vi må hele tiden være nysgjerrige på barna, og lete etter hva barna har lyst til å gjøre. Vi kan legge ut spor, for å skape en interesse, for så å følge den opp videre. Vi må hele tiden vurdere og evaluere, slik at barna blir tatt på alvor. Vi må gi barna tydelige rammer, og gode valgmuligheter innenfor rammene. Vi kan planlegge en tur til skogen hvor insekter står på programmet, men også ta barnas medvirkning på alvor når vi treffer på en stor gravemaskin nede i gata, som jo er så utrolig spennende.

De eldste barna er i større grad med på å påvirke sin egen hverdag i barnehagen enn de yngste. Det er ennå de voksne som legger rammene for barna, og så velger barna innfor disse rammene. Barna kan f.eks. være med å bestemme:

* Hva måneds tema skal være.
* Hvor vi skal gå på tur. (Barna får to alternativer som de kan velge mellom.)
* Hva vi skal opptre med i fellessamlingene.
* Hvilken bok vi skal lese under måltidet.
* Hva slags sanger vi skal synge i samlingen.
* Hva slags pålegg de skal ha på skivene når vi har skiver med på tur.
* Hvem de vil holde i hånden når vi går på tur.
* Hva slags leker de ønsker på avdelingen.
* Hva slags formingsaktiviteter de ønsker å lage.

Barna skal være aktive med

skapere i egen lærings- og utviklingsprosesser. Personalet skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, kunnskaper og ferdigheter. Barna skal bli møtt på en anerkjennende, tydelig og ansvarlig måte. Gjennom medvirkning i barnehagen forberedes også barnet til deltakelse i et demokratisk samfunn.

**Førskolegruppa**

Vi har et eget opplegg for de som skal begynne på skolen. Vi bruker Trampoline førskoleopplegg, som er et aktivitetshefte for barnehager. Dette siste året i barnehagen skal inneholde det lille ekstra - en er jo tross alt størst i barnehagen! Fjelltur, fisketur, kano- tur, ski- tur, museumsbesøk, klatring, svømming, utfordrende opplegg og en avslutningstur med overnatting er noe som vil stå på tapetet dette året. Barna kan glede seg til dette siste året i barnehagen!

**Foreldresamarbeid**

Samarbeidet mellom hjem og barnehage skal bidra til at alle barna i barnehagen får et best mulig tilbud. Med dette som utgangspunkt skal personalet i barnehagen ivareta foresatte gjennom et daglig, gjensidig og åpent samarbeid med tillit til hverandre. Vi vil informere dere foreldre så godt vi kan gjennom planer, mailer og på hjemmesiden, men er det noe dere lurer på, så ikke nøl med å ta kontakt. Dere vil bli tilbudt foreldresamtaler to ganger i året hvor pedagogisk leder snakker om utviklingen til ditt barn. Den viktigste biten av foreldresamarbeidet er likevel den kontakten som foregår ved levering og henting hver dag. Her har begge parter et gjensidig ansvar for å gi beskjeder om barnet som er nødvendig at foresatte/ barnehagen har kjennskap til.

Har dere synspunkter eller forslag til utforming av årsplan, månedsplaner, dagsrytme og liknende, kan dere ta dett opp gjennom FAU (foreldrenes arbeidsutvalg). Hver avdeling har en representant i FAU som blir valgt på det første foreldremøte på høsten. Representantene sitter i to år før gjenvalg. Videre har FAU en representant i SU (samarbeidsutvalget). Dette skal være et rådgivende, kontaktskapende og samordnende organ. Kontaktinformasjonen finner dere på hjemmesiden.

Vi ser frem til et positivt samarbeid med engasjerte foreldre som alle vil det beste for barna!